USMLE

**Միացյալ Նահանգների բժշկական լիցենզավորման քննություն** (USMLE). երեք փուլանի քննական ծրագիր, որը կազմակերպվում և հովանավորվում է Միացյալ Նահանգների բժշկական բորդի ֆեդերացիայի (FSMB) և բժշկական քննողների ազգային բորդի (NBME) կողմից։

Բժշկության դոկտորի (MD) աստիճանով բժիշկները պարտավոր են հանձնել այս քննությունը բժշկական լիցենզիայի համար, իսկ օստեոպատիկ բժշկության դոկտորի (DO) աստիճանով բժիշկները պետք է հանձնեն COMLEX քննությունները։

Նահանգից կախված կարող են լինել քննությունների հավելյալ պահանջներ և լիցենզավորման պայմաններ։

## Նկարագրություն և նպատակ
Միացյալ Նահանգների բժշկական լիցենզավորման քննությունը (USMLE) անցկացվում է մի քանի փուլով և պարտադիր է Միացյալ Նահանգների բժշկական լիցենզիայի համար։ Այս քննությունները պարտադիր են Միացյալ Նահանգների (ովքեր ԲՈՒՀ-ն ավարտում են բժշկության դոկտորի MD աստիճանով), ինչպես նաև այլ երկրների բժշկական համալսարանների շրջանավարտների համար, եթե վերջիններս ցանկանում են բժշկությամբ զբաղվել ԱՄՆ-ում։ Քննական երեք փուլերն են՝

* Փուլ 1 (Step 1) - Քննվում է բժշկական հիմնարար գիտելքիները, որը ուսանողները սովորաբար յուրացնում են համալսարանի առաջին 2-3 տարում
* Փուլ 2 կլինիկական գիտելիքներ (Step 2CK) -  Քննվում է դիմորդի կլինիկական բժշկության գիտելիքները 
* Փուլ 3 (Step 3) - Ստուգվում է կլինիկական բժշկության գիտելիքների կիրառման հմտությունները

Նախկինում, USMLE-ի քննական փուլերից մեկը ներառում էր պրակտիկ կոմպենենտ STEP2 CS, որտեղ ստուգվում էր դիմորդի պրակտիկ կլինիկական փորձառությունը։ Վերջինս հանվեց պարտադիր քննական փուլերի շարքից COVID-19 համավարակից հետո։

Առաջին 2 փուլերը ԱՄՆ-ի բժշկական բուհերի ուսանողները սովորաբար հանձնում են իրենց համալսարանական ուսուցման տարիներին, իսկ 3-րդ փուլը կլինիկական օրդինատուրայի (ռեզիդենտուրա) առաջին տարվա վերջում։ Մինչ USMLE-ի առաջին 2 փուլերը հնարավոր է հանձնել աշխարհի տարբեր երկրներում գործող Prometric կենտրոններում, 3-րդ փուլը հնարավոր է հանձնել միայն Միացյալ Նահանգներում։ USMLE-ի քննությունները հովանավորվում են Նահանգների բժշկական բորդի ֆեդերացիայի (FSMB) և բժշկական քննողների ազգային բորդի (NBME) կողմից։

Սկզբնական շրջանում այն ձևավորվել է որպես համընդհանուր քննություն, բժշկական լիցենզիայի բոլոր դիմորդների համար։ Այնուամենայնիվ, ժամանակի ընթացքում քննությունները և դրանց արդյունքները սկսեցին օգտագործվել ռեզիդենտուրայի ծրագրերի և հիվանդանոցների կողմից, իրենց դիմորդների կարողությունները կանխատեսելու և ազգային ռեզիդենտուրայի ընտրական ծրագրի (National Resident Matching Program) ժամանակ դիմորդներին ընտրելու համար։ Չնայած այն բանին, որ 2020-ի դրությամբ օստեոպաթիկ բժշկության ուսանողների 60 % -ը հանձնել է USMLE-ի առնվազն մեկ կոմպոնենտ, օստեոպատիկ բժշկության դոկտորի (DO) աստիճանով բժիշկների համար պարտադիր չէ USMLE հանձնել լիցենզիայի կամ ավարտելու համար։ Նրանք բժշկի իրենց լիցենիզան ձեռք են բերում օստեոպատիկ բժշկության քննողների ազգային բորդի (NBOME) կողմից կազմակերպվող COMLEX քննության I-ին, II-րդ և III-րդ փուլերը անցնելուց հետո։

## Պատմություն
USMLE-ին ստեղծվել է վաղ 90-ականներին։ Ծրագիրը փոխարինեց նախկինում առկա NBME-ի քննական ծրագիրը և FSMB-ի ֆեդերացիայի լիցենզիայի (FLEX) ծրագիրը, որոնք այդ ժամանակ առաջարկում էին լիցենզիոն ծրագրեր բժշկական մասնագիտության համար։

Սկզբնական շրջանում քննությունը անցկացվում էր թղթային տարբերակով։ 1999-ին քննությունը դարձավ համակարգչային։

2004-ին ստանդարտ բուժառուների (պացիենտ) մասնակցությամբ ավելացվեց 2-րդ փուլի կլինիկական փորձառությունների կոմպոնենտը և դարձավ պարտադիր լիցենզավորման համար սկսած 2005-ի ավարտական տարվանից։ COVID-19 համավարակի ժամանակ քննական այս կոմպոնենտը կասեցվեց և հետագայում հանվեց պարտադիր բաղադրիչների շարքից։

2009-ին ծրագիրը ենթարկվեց վերանայման։ USMLE-ին հայտարարեց որ բժշկական բորդերի որոշումները կայացնելուն օգնող քննության ձևաչափից այն անցում է կատարում ձևաչափի, որը իր քննական հաջորդականությամբ ամեն քայլին ընդգծելու է բժշկական հիմնարար գիտությունների կարևորությունը։ Բացի այդ, նպատակաների թվում էր նաև շարունակել կլինիկական փորձառությունների և կլինկական տեղեկատվության ստուգումը։

2020-ի փետրվարի 12-ին USMLE-ին հայտարարեց որ մի շարք փոփոխություններին զուգահեռ, քննության առաջին փուլի (STEP1) համար նախատեսվում է նախկինում առկա բալային համակարգից անցում կատարել ստացած/չստացած ձևաչափի։ Այս որոշումը բացատրվեց քննությունների և կուրսային աշխատանքների միջև ուսանողների ծանրաբեռնվածությունը բալանսավորել։ Այս փոփոխությունը ուժի մեջ մտավ 2022-ին։

## Վիճակագրություն

## Խնդիրներ
### USMLE քննությունը COVID19-ի ժամանակ
Համավարակին ոչ բավարար հարմարվելու համար USMLE-ին ենթարկվեց քննադատության։ Քննադատները հիմնականում 2 պատճառ էին նշում, առաջին՝ քննությունների չեղարկումը դիմորդների հետ թերի կոմունիկացնելն էր, որը վերաբերվում էր թե քննության կազմակերպիչներին և թե քննական պրոմետրիկ կենտրոններին։ Երկրորդ խնդիրը արդեն առկա քննադատության էլ ավելի մեծ թափ հավաքելն էր, այն է դիմորդներից շատերը և բժիշկները քննության ստացած/չստացած ձևաչափի փոփոխությունը ակնկալում էին ավելի ուշ, մինչ դեռ USMLE-ին հրաժարվեց հետաձգել այս փոփոխությունը 2022-ի վերջնաժամկետից նույնիսկ համավարակի պայմաններում։

### Ռասայական պատկանելիության կապը USMLE Step 1-ի գնահատականի և ռեզիդենտուրայի ընդունելության հարցազրույցի հետ
2020-ին կատարված հետազոտության համաձայն USMLE-ի քննական առաջին փուլի գնահատականը կապ ունի քննություն հանձնողների էթնիկ պատկանելիության հետ։

Ավելի ցածր միջին գնահատականներ են ստացել այն հանձնողները, ովքեր քննական հայտում իրենց նշել են որպես սևամորթ, ասիացի կամ իսպանալեզու ի տարբերություն մարդկանց, ովքեր համարել են իրենց սպիտակամորթ։ Քննական միջին գնահատականը եղել է 223 սպիտակամորթների, 216 սևամորթ և իսպանալեզու հանձնողների համար։ Կախված շեմքային գնահատականից, աֆրոամերիկացիները 3-6 անգամ ավելի փոքր հաճախությամբ են հրավիրվել հարցազրույցի։ Սպիտակամորթ դիմորդների 73% և այլ էթնիկ խմբերի 61% -ն է ընդունվել օրթոպեդիայի ռեզիդենտուրա (բարձր մրցակցությամբ մասնագիտություն)։  Սպիտակամորթ և ասիացի դիմորդները և ռեզիդենտները ունեցել են ավելի բարձր USMLE Step 1 գնահատական։ Սպտակամորթ դիմորդները և արդեն ընդունված մասնակիցները ավելի մեծ հավանականությամբ են անդամակցել *Alpha Omega Alpha* բժշկական հանրության խմբին, քան այլ էթնիկ պատկանելիություն ունեցողները։

2020-ին Ընտանեկան Բժշկության Ամերիկյան Ասոցիացիան և Բժշկական Կոլեգաների Ամերիկյան Ասոցիացիան իրենվ հավանությունը հայտնեցին և պաշտպանեցին USMLE-ի STEP 1-ի ստացած/չստացած ձևաչափի փոփոխությանը, նշելով որ այն նվազեցնում է ռեզիդենտուրայի ընդունելության ռասայական խտրականությունը։

### Ֆինանսական հարցեր
Միացյալ Նահանգների բժշկական լիցենզիայի քննությունները միշտ քննադատվել են իրենց բարձր ֆինանսական արժեքի պատճառով։ 2023 թվականի դրությամբ քննություններին գրանցվելու համար պետք է վճարել (ԱՄՆ դոլարային արտահայտությամբ)՝

* 660$ Step 1-ի ԱՄՆ և Կանադայի դիմորդների համար (670$ 2024-ից), 1,000$ միջազգաին բժշկական շրջանավարտների համար (IMGs)*
* 660$ Step 2 CK-ի ԱՄՆ և Կանադայի դիմորդների համար (670$ 2024-ից), 1,000$ միջազգաին բժշկական շրջանավարտների համար*
* 915$ Step 3 -ի բոլոր հանձնողների համար (925$ 2024-ից)

195$ STEP 1-ի և 220$ STEP 2CK-ի համար հավելյալ վճար (թեստերի առաքման ծառայություն)

USMLE-ի ֆինանսական ծախսերի մասին STAT-ը (Ամերիկյան առողջապահական ամսագիր) գրում է, որ այս «բազմամիլիոնանոց արտադրությունը» հազարավոր դոլարներ է քամում արդեն իսկ մեծ կրթական պարտքեր ունեցող ուսանողներից։ Միայն քննություններին գրանցվելու համար պետք է վճարել 645-1300$, մինչդեռ պատրաստվելու համար նախատեսված գրքերը և կուրսերը էլ ավելի թանկ են։

## Ծանոթագրություններ

Կատեգորիա:1990-ականների հիմնադրումներ ԱՄՆ-ում
Կատեգորիա:Բժշկական կրթություն
Կատեգորիա:Բժշկական քննություն
Կատեգորիա:Բժշկություն
Կատեգորիա:Կրթությունն ԱՄՆ-ում